|  |
| --- |
| FiskeristyrelsenNyropsgade 131780 København V. |

|  |
| --- |
| 5. februar 2021Ref.: hsl |

|  |  |
| --- | --- |
| Høring vedrørende ansøgning om kulturbanker**Dette er et samlet svar for ansøgningerne med høringsfrist 5. februar:****Risgård bredning \*2 anlæg****Risgård bredning \*1 anlæg****Kås bredning \*2 anlæg****Kås bredning \*1 anlæg**Danmarks Fiskeriforening PO (DFPO) og Centralforeningen for Limfjorden (CFL) har følgende bemærkninger til høringen, omkring etablering af kulturbanker i Limfjorden, i forhold til det eksisterende fiskeri i fjorden.Det er utroligt vigtigt at etableringen af kulturbanker i Limfjorden gribes an, på den rigtige måde fra starten af, da myndighederne ellers risikere at ødelægge det fiskeri der allerede foregår i fjorden. Det giver altså ikke mening at placere kulturbanker i områder hvor der allerede foregår fiskeri.Overordnet vil DFPO og CFL anbefale at det indføres i bekendtgørelsen omkring kulturbanker, at tilladelser til kulturbanker, kun kan ansøges af personer der er indehaver af FTA muslingeandele for muslingekulturbanker og indehaver af FTA østersandele for østerskulturbanker. Dette for at begrænse det pres der ellers vil kunne opstå i et forholdsvis lukket fjordsystem som Limfjorden. Erhvervet ønsker ikke hollandske tilstande, hvor få store selskaber sidder på hovedparten af produktionen. Tildelingen af tilladelser bør sættes i bero indtil der er skabt et fyldestgørende overblik over anlæg i Limfjorden, passive som aktive. Der bør samtidig etableres et maksimum af anlæg pr. person eller selskab på 2 anlæg, samt gennemføres kontrol af at gældende regler opfyldes.FME burde stå for det koordinerede arbejde i forhold til kulturbanker, så alle ansøgninger vurderes og hermed får en fælles tilgang til fjorden gennem erhvervet. Arbejdet omkring selve placeringen af kulturbankeområder skal laves i tæt samarbejde med fiskerierhvervet, så der kan tages de nødvendige hensyn til de aktiviteter, der allerede foregår i fjorden og samtidig sikre, at områderne bliver placeret optimalt, med henblik på at fjorden udnyttes bedst mulig, i forhold til både produktion, fiskeri og naturbeskyttelse.Der skal gælde et aktivitetskrav for de tilladelser der evt. gives, så arealerne ikke bare automatisk ”fredes” når tilladelsen udstedes. Det skal dokumenteres at der er udlagt en betydelig mængde muslinger eller østers inden det i tilladelsen nærmerede definerede kulturbanke område kan spærres for andet fiskeri.Fjordbunden i de områder der udlægges til kulturbanker skal undersøges for forekomst af muslinger og østers, inden der udlægges yderligere mængder i områderne.Der skal gælde en grænse for hvor mange kilo der må fiskes i kulturområderne, i forhold til hvilken mængde der er blevet udlagt. Kulturbankerne må ikke kunne anvendes i forhold til at reserverer områder af Limfjorden til fiskeri på arter der ikke er blevet udlagt i områderne. Det skal kun være muligt at høste de specifikke arter (blåmusling eller østers) der er blevet udlagt på kulturbanken. Hvis der f.eks. forekommer hjertemusling i området, må disse ikke fiskes.Erhvervet er ikke interesseret i kulturbanker i Natura2000 områder eller i umiddelbar nærhed af eksisterende østersbanker. Kulturbanker skal planlægges således at der tages mest muligt hensyn til den vilde bestand af østers og muslinger i fjorden.Fiskeriet er stærkt begrænset af et loft på 15% i forhold til bundpåvirkninger af natura2000 områderne i Limfjorden. Disse 15% skal i alle tilfælde forbeholdes det aktive fiskeri af skaldyr i Limfjorden.Ved kulturbanke dyrkning af skaldyr vil der i Limfjorden opstå et stort behov for muslingeyngel der kan ligges ud i områderne. Dette kræver at der placeres en række smartfarms der vil skulle producere den yngel der skal ligges ud i områderne. Hvor er det planen at disse anlæg skal placeres? I Limfjorden er der de seneste år set en stigende grad modstand mod netop smartfarms, da ingen sommerhusejere syntes det er en god ide at placere dem i deres udsigt over fjorden. Fiskerne er ligeledes bekymret over placeringen, da områder for denne type af anlæg meget ofte overlappe med gode fiskeriområder efter blåmusling og østers. Etablering af kulturbanker i Limfjorden der forbeholdes for få personer eller virksomheder er en privatisering af Limfjorden og vil på sigt have en stor betydning for hvordan muslinger og skaldyr i det hele taget kan høsten i Limfjorden. Med venlig hilsenHenrik S. LundBiolog |  |